Disse slankemetodene advarer ekspertene mot
Denne dietten går ut på å spise bomull for å minske følelsen av sult. Den ble mye omtalt etter at datteren til Eddie Murphy, 23 år gamle Bria Murphey, fortalte i et TV-intervju med Good Morning America at hun så unge modeller drikke appelsinjuice med bomull i for å holde seg tynne. Men da denne dietten hverken tilfører kroppen næring eller stoffer som høyner blodsukkernivået ditt, har bomullsspising ingen effekt. Det sier flere eksperter til avisen Daily Mail. Ekspertene advarer mot å spise bomullsdotter fordi de blant annet er fulle av kjemikalier.Går ut på å kun spise småkaker pluss en vanlig middag i løpet av en dag. Denne dietten ble en trend blant Hollywood-kjendiser i 2010 etter at MTV-stjernen Nicole «Snooki» Polizzi hevdet at hun hadde gått ned flere kilo ved hjelp av småkakedietten. Det skrev nyhetssiden Access Hollywood.com. Ifølge Wikipedia betyr ikke småkakedietten at du kan gomle safari- og ballerinakjeks. Du må heller spise svindyre proteinkjeks nesten uten tilsatt sukker. Kakene har et lavt kaloriinnhold og er laget av eggehvite og proteinpulver. Dietten har fått kritikk fra flere eksperter fordi kroppen ikke får i seg de vitaminene den trenger, skriver avisen Daily Mail.Dietten kjent som «The baby food diet» går ut på å erstatte vanlig mat med babymat. Etter at Lars Petter Granli, kjent fra programmet «Gullungene» på TV Norge, bestemte seg for å fronte dietten i Norge i 2011 gikk flere norske ernæringsfysiologer ut å advarte mot slankemetoden. Dietten har tidligere vært populær blant kjendiser som Paris Hilton. Ifølge ekspertene er denne dietten farlig fordi en voksen person ikke vil få dekket sitt daglige behov for proteiner og kostfiber.Denne dietten hevder at eplesidereddik øker forbrenningen din. Eplecidereddikdietten går derfor ut på å drikke eddik før hvert måltid. – Det finnes så vidt jeg vet ingen vitenskapelige studier som viser at dette fungerer, skriver Dr. Kåre Moen på lommelegen.no. Ifølge legen er ikke eplesidereddik farlig, men det er heller ikke vitenskapelig bevist at å drikke det før maten øker forbrenningen.Ble omtalt som en «diett» etter at den kjente operasangerinnen Maria Calles angivelig gikk ned 40 kilo ved hjelp av bendelormsdietten. Den internasjonale Maria Callas Association skrev i etterkant at stjernen riktignok ble behandlet for bendelorm, men at hun neppe hadde tatt den frivillig. Denne dietten går ut på å spise bendelormsegg slik at ormen klekkes i magen og forsyner seg av maten du spiser, ifølge Wikipedia. Dietten er direkte farlig fordi ormen kan ta veien opp i hjernene, hjerte eller leveren din og suge næring derfra, sier Steinar Madsen, avdelingsoverlege ved Statens legemiddelverk, til klikk.no.Dietten ble mye omtalt i Norge i 2009. Den farlige dietten går ut på å ta en pille Clenbuterol om dagen. Pillen skulle redusere matlysten og gjør deg så oppspilt at du ikke kan sitte rolig. – Dette er jo bare et nytt eksempel på risikabel slanking med ulovlige legemidler, har Steinar Madsen ved Statens Legemiddelverk tidligere sagt til P4. Clenbuterol er opprinnelig en astmamedisin for hester, og er ikke regnet for bruk på mennesker. Det er heller ikke lov å importere Clenbuterol til Norge, med mindre man skal gi det til en hest. Pillen kan føre til endret hjerterytme, høyt blodtrykk og endret saltbalanse i blodet, advarer legen.
Småkaker, bomull eller bendelorm? Nordmenn skyr nesten ingen midler i slankekampen. Men disse seks diettene bør du holde deg unna.